GOROSPE ELEZKANO (EAJ, 2015-12-03):
Egia da Maneiro jauna, zure diskurtsoa beti egiten duzun berdina dela. Eta hori aztertu beharko zenuke, ze horrek eroan zaitu hain justu ere marginalitate politikora. Horrek, diskurtso horrek eroan zaitue marginalitate politikora.
Eta esatea Aurrekontu egokiago bat, zuzenago bat dagoela gizarteari aurkeztek, ba beharbada harrokeria apur bategaz ibiltzea izango da horrela izatea ikusten denean itxura batez herritarrek Jaurlaritzak aurkeztutako Aurrekontua eta Jaurlaritzak berak askoz ere babes  - herri babes -  gehiago, gizartearen babes handiagoa daukala.
Lehen esandakoetan ez gara berriro sartuko, baina argi gelditu daiteztela: Aurrekontu hau ez da inondik inora kontserbadorea, gizatiarra da. Gizatiarra da, koherentea da. Ez nahastu koherentea izatea eta hasieran jarritako lehentasunez jarraitzea denboran zehar, kontserbadore izateagaz. Kontserbadorea da, gizatiarra da, eta esan dizut, estatuan sortu berriko alderdi ezkertiar batzuentzat eredua da Jaurlaritza honen ekintza. Hemengo ekintza asko beste leku batzuetan planteatzen dira, eredutzat hartzen direlako.
Zuk esan duzu euskararen kontra ez duzula egiten. Bai, bai. Ze zuk esaten duzu, horretara zuzentzea eta zure diskurtsoa maltzurra dela; hori da diozudana. Horretara zuzentzea, esaten duzu euskarara zuzentzea proiektu abertzale baten ekintza dela. "Es consecuencia o base de un proyecto nacionalista concreto". Eta gu gara hori horrela ez denaren eredu!
Zu nacionalista español sutsua; eta ni eusko abertzalea. Eta guk biok euskaraz egiten dugu. Gurea, biona da. Hemen gauden guztiona; herritar guztiena. Ez proiektu abertzale batena! Bai esaten duzu, mila aldiz, UPyDren diskurtsoa hori da. Eta hori da nik diodana maltzurra dela euskararekiko.
Gero, kontraesan argi batzuek dituzu. Ze zuk diozu nazioarteratzea bultzatzen duzula, baina beste alde batetik kanpo ordezkaritza, Gobernuaren kanpo ordezkaritzak, kendu gura duzu. Eta hori horrela izatea oso konplexua da; horri ere deitzen diozu zuk zure kalifikazio propioetan "obsesión abertzale", eta ez da inondik inora ere obsesio abertzale bat, auzitegietan horrela esan delako. Kanpo ekintza erkidegoari dagokiola eta nazioarteko harremanak Estatuaren konpetentzia direla.
Etxebizitzari dagokionez, esan duzu: "Ez duzu ezer esan zenbat bideratzen den". Begira, alokairurako politiketan badakizu zenbat gastatzen den? Ia 100 milioi euro. Eta etxebizitzarako legeari dagokionez, 2 milioi baino ez dituzue aipatzen. Eta batzordera etorritako sailburuak, bai Toña sailburuak, bai Gatzagaetxebarria sailburuak, biek honetaz informazio osoa eman zuten.
Eta esan zuten, lehenengo helburua ez da prestazio ekonomiko bat ematea. Helburu hori helburu subsidiarioa da. Lehenengo eta ahalegin guztia egingo duena Jaurlaritzak da etxebizitza bat emateko behar izan dutenei alokairuan. Eta hori horrela egitea posible ez bada, orduan, modu subsidiarioan emango zaie diru laguntza. Eta legeak berak badauka erregimen trantsitorio bat eta guzti horretara Jaurlaritzak egindako planteamendu guztiak horretara bideratzen dira. Eta gaur egun etxebizitza ordaintzeko eta laguntzak emateko 2 milioi horietatik aparte, Gizarte Larrialdi Egoeretako laguntzetatik % 60a etxebizitzaren alokairua ordaintzera zuzentzen dira, Etxebizitzarako Prestazio Osagarrian 87 milioi gehiago daude.
Eta sartu beharko genuke baita Alokabideren datuak, eta Alokabidek etxebizitzak alokairuan ipintzeko etxeak erosteko 5.790 milioi zuzentzen ditu, Alokabideren konpromisoa etxebizitza gehiago hartzeko 2017tik 2020rakoa, 30,78 milioikoa da, bai. Guzti hori Aurrekontuetan dago, zabaldu begiak Aurrekontuan irakurtzen dituzunean. Benetan erkidego honen eta gure herritarren alde lan egin gura baduzue, irakurri arretaz, irakurri arretaz eta zintzotasunez Aurrekontuak eta hobetzeko proposamenak badaude egin, baina zintzoak izan daitezela.
Eskerrik asko.